घोटाले की व्यापकता और गहराई नापने के लिए बस एक ही उदाहरण काफी होगा। सूबे में निवेश आमंत्रित करने के नाम पर हुए इस आयोजन में 39 दिन पहले बनी एक कंपनी ओरियंट क्राफ्ट फैशन पार्क वन एलएलपी भी शामिल हुई थी। इस कंपनी की कुल पूंजी 1 लाख रुपये थी। और उसका झारखंड सरकार के साथ 14 मार्च 2017 को इंडस्ट्रियल पार्क बनाने के लिए 1500 करोड़ रुपये का करार होता है। ये पूरी दुनिया में अपने किस्म का पहला उदाहरण होगा जिसमें किसी कंपनी को इतनी कम पूंजी पर इतने बड़े काम का ठेका मिला होगा। और गहराई में जाने पर पता चला कि पिता और पुत्र ही इस कंपनी के डायरेक्टर हैं।